เราสามารถ​ใช้ไฮโดรควิโนนที่2%-4%มาทาที่ปากเพื่อลดความดำคล้ำได้ไหมคะ
สวัสดีค่ะ ไฮโดรควิโนน (Hydroquinone) เป็นสารเคมีที่มีสมบัติในการยับยั้งกระบวนการการสร้างเม็ดสีของผิวหนัง การใช้ผลิตภัณฑ์ที่มีส่วนผสมของไฮโดรควิโนนจึงช่วยให้รอยสิว ฝ้า และจุดด่างดำจางลงได้ แต่หากใช้ไม่ถูกต้อง เช่น มีความเข้มข้นมากไป ใช้ต่อเนื่องนานไป อาจทำให้ผิวเกิดการระคายเคืองเกิดเป็นฝ้าถาวร และอาจเสี่ยงต่อการเป็นมะเร็งผิวหนังได้สำนักงานคณะกรรมการอาหารและยา (อย.) ไม่อนุญาตให้ผสมสารไฮโดรควิโนนในผลิตภัณฑ์บำรุงผิวที่วางจำหน่ายทั่วไป ยกเว้นในกรณีที่แพทย์สั่งจ่ายให้ผู้ป่วยดังนั้น หากไฮโดรควิโนนที่ได้มา ไม่ได้มาจากการสั่งใช้ของแพทย์ ก็ไม่ควรนำมาใช้ค่ะ อีกทั้งโดยปกติ ก็ไม่ควรทาบริเวณที่ผิวหนังบาง อย่างรอบดวงตาและปาก รวมถึงริมฝีปาก เพราะจะเกิดการระคายเคืองได้มาก ทำให้มีอาการแสบร้อน และสีคล้ำมากขึ้นได้ค่ะหากต้องการลดความดำคล้ำของริมฝีปาก ควรปรึกษาแพทย์เฉพาะทางผิวหนัง โดยมีหลากหลายวิธี เช่น การใช้ยาทา การเลเซอร์ เป็นต้น